ΓΡΑΠΤΗ ΕΡΩΤΗΣΗ E-1360/01

υποβολή: Bartho Pronk (PPE-DE) προς την Επιτροπή

(7 Μαΐου 2001)

Θέμα: Επιχορηγήσεις Ευρωπαϊκού Κοινωνικού Ταμείου (ΕΚΤ), περίοδος προγραμματισμού 1994-1999

Στις 29 Μαρτίου 2001 εκδόθηκε στην Ολλανδία η έκθεση Koning, μία ενδιάμεση έρευνα σχετικά με τις επιχορηγήσεις του Ευρωπαϊκού Κοινωνικού Ταμείου για την περίοδο προγραμματισμού 1994-1999. Εντολή για την πραγματοποίηση της έρευνας έδωσε ο Υπουργός Κοινωνικών Υποθέσεων και Απασχόλησης κ. Vermeend. Στις αρχές Απριλίου 2001 ο Υπουργόςπέβαλε την έκθεση στην Κάτω Βουλή.

1. Έχει λάβει η Ευρωπαϊκή Επιτροπή γνώση της εν λόγω έκθεσης;

2. Υπάρχουν συνέπειες, στο πλαίσιο αυτό, κατά τη γνώμη της Ευρωπαϊκής Επιτροπής, τόσο σε σχέση με την επεξεργασία των συμφωνιών για τη νέα περίοδο όσο και σε σχέση με την έγκριση της παλαιάς περιόδου;

Η ολλανδική κυβέρνηση σχεδιάζει στο μέλλον να αναθέσει το χειρισμό των χρημάτων του ΕΚΤ σε μίαπηρεσία.

3. Ο Υπουργός Κοινωνικών Υποθέσεων και Απασχόλησης αποφάνθηκε ότι η Ευρωπαϊκή Επιτροπή συμφωνεί με αυτό. Είναι όντως αυτό αληθές;

Σε προηγούμενη γραπτή ερώτησή μου (Ε-0129/00(1) της 27.1.2000 ε.έ.) έθεσα ήδη το ερώτημα σχετικά με τη μονάδα που είναι αρμόδια για την εφαρμογή των προγραμμάτων ΕΚΤ και την ένταξή της, βραχυπροθέσμως, στηνπηρεσία απασχόλησης.

4. Έχει μεταβληθεί η γνώμη της Ευρωπαϊκής Επιτροπής, με αφορμή την έκθεση Koning; Απαντώντας στην προαναφερθείσα ερώτηση η Ευρωπαϊκή Επιτροπή αναφέρει ότι έχει την ευθύνη να εξετάζει εάν το πρόγραμμα ΕΚΤ εφαρμόζεται με τρόπο διαφανή, αποτελεσματικό και ορθό, σύμφωνα με τον σχετικό κανονισμό.

5. Φρονεί η Ευρωπαϊκή Επιτροπή ότι έχει αρκούντως ανταποκριθεί στην εν λόγω ευθύνη;

Στην προαναφερθείσα γραπτή ερώτηση η Ευρωπαϊκή Επιτροπή αναφέρει συγχρόνως ότι θα διαπραγματευθεί με τις ολλανδικές αρχές ούτως ώστε να εξασφαλισθεί ότι τα κεφάλαια που αφορούν την εφαρμογή του Ενιαίου Εγγράφου Προγραμματισμού προσφέρουν επαρκείς εγγυήσεις ότι πράγματι έτσι θα γίνει.

6. Έχουν ήδη ολοκληρωθεί οι διαπραγματεύσεις με τις ολλανδικές αρχές;

Εάν ναι, μπορεί η Ευρωπαϊκή Επιτροπή να δηλώσει ποια είναι τα αποτελέσματα αυτών των διαπραγματεύσεων;

Στο συμπέρασμα του κεφαλαίου 5.6 της ενδιάμεσης έκθεσης Koning; γίνεται λόγος για συμψηφισμούς, όπου ένα θετικόπόλοιπο ρευστότητας ΕΚΤ συμψηφίζεται με ένα αρνητικόπόλοιπο ρευστότητας τηςπηρεσίας απασχόλησης.

7. Κατά πόσον η Ευρωπαϊκή Επιτροπή θεωρεί δυνατούς του ανωτέρω συμψηφισμούς;

8. Σχεδιάζει η Ευρωπαϊκή Επιτροπή να αντιδράσει σε αυτό την προσεχή περίοδο;

Εάν ναι, πως σκέπτεται η Ευρωπαϊκή Επιτροπή να αντιδράσει σε αυτό;

(1) ΕΕ C 303 E της 24.10.2000, σελ. 145.

Απάντηση της κας Διαμαντοπούλου Εξ ονόματος της Ευρωπαϊκής Επιτροπής

(27 Ιουνίου 2001)

1. Η Ευρωπαϊκή Επιτροπή μελέτησε την ενδιάμεση έκθεση Koning πολύ προσεκτικά. Επιβεβαιώνει γενικά τα συμπεράσματα των ερευνών της ίδιας της Ευρωπαϊκής Επιτροπής.

2. Η έκθεση Koning ασχολείται αποκλειστικά με την προηγούμενη περίοδο προγραμματισμού 1994-1999 και δεν περιλαμβάνει συστάσεις για την τρέχουσα περίοδο 2000-2006. Για την περίοδο αυτή, η νομοθεσία που αφορά το Διαρθρωτικό Ταμείο έχει οπωσδήποτεποστεί σημαντικές αλλαγές, ιδιαίτερα με στόχο την εξασφάλιση αυστηρότερης χρηματοοικονομικής διαχείρισης. Ωστόσο η Ευρωπαϊκή Επιτροπή αν και θεωρεί ότι οι συνέπειες της έκθεσης Koning αφορούν πρωτίστως τις Κάτω Χώρες, πιστεύει ότι η έκθεση Koning είναι μια πολύ χρήσιμη πρόσθετη πηγή πληροφόρησης για τη μελλοντική διαχείριση του Διαρθρωτικού Ταμείου.

3.-4. Η ολλανδική κυβέρνηση είναιπεύθυνη για την επιλογή της δομής για την εφαρμογή των προγραμμάτων του Ευρωπαϊκού Κοινωνικού Ταμείου (ΕΚΤ). Η Επιτροπή πράγματι επικρότησε την απόφασή της να δημιουργήσει μιαπηρεσία για την εφαρμογή του προγράμματος. Η Ευρωπαϊκή Επιτροπή δεν έχει αλλάξει τις απόψεις της μετά την έκθεση Koning. Επίσης επικροτεί την απόφαση της ολλανδικής κυβέρνησης να θέσει τηνπηρεσία άμεσα στην αρμοδιότητα τουπουργού Κοινωνικών Υποθέσεων και Εργασίας.

5. Το ολλανδικό Ενιαίο Έγγραφο Προγραμματισμού Στόχος 3, το οποίο ενέκρινε η Ευρωπαϊκή Επιτροπή τον Αύγουστο του 2000, περιλαμβάνει λεπτομερή περιγραφή της περίπλοκης δομής ελέγχου την οποία οι ολλανδικές αρχέςποσχέθηκαν να εφαρμόσουν. Η απόφαση της κυβέρνησης να μετατρέψει τη μονάδα εφαρμογής του ΕΚΤ σε μια κυβερνητικήπηρεσία παρέχει επιπλέον εγγυήσεις για την αποφυγή παρατυπιών. Φυσικά τόσο η Ευρωπαϊκή Επιτροπή όσο και οι ολλανδικές αρχές γνωρίζουν ότι πρέπει να περιμένουν να δουν το έργο τηςπηρεσίας για να βεβαιωθούν για αυτό το σημείο. Στο πλαίσιο της τρέχουσας περιόδου προγραμματισμού, οι ενδιάμεσες πληρωμές της Ευρωπαϊκής Επιτροπής στην ολλανδική κυβέρνηση μπορούν να γίνουν μόνο με βάση πιστοποιημένα τιμολόγια για σχέδια που έχουν ήδη πραγματοποιηθεί. Η Ευρωπαϊκή Επιτροπή θα ελέγξει προσεκτικά την ακρίβεια αυτών των πιστοποιητικών και συνεπώς θα εξασφαλίσει ότι τα σχέδια εφαρμόζονται με διαφάνεια, αποτελεσματικότητα και κατάλληλα, σύμφωνα με την ισχύουσα νομοθεσία.

6. Το Δεκέμβριο του 2000, η Ευρωπαϊκή Επιτροπή και οι ολλανδικές αρχές δημιούργησαν μια κοινή ομάδα εργασίας που συνεδριάζει τακτικά. Μέχρι σήμερα δεν έχει καταλήξει σε τελικά συμπεράσματα διότι πολλά από τα τελικά αποτελέσματα ελέγχου εξακολουθούν να εκκρεμούν. Όμως η Ευρωπαϊκή Επιτροπή είναι ικανοποιημένη με τον τρόπο με τον οποίο συνεργάζεται με τις ολλανδικές αρχές.

7. Το πρόβλημα των συμψηφισμών που αναφέρεται στο κεφάλαιο 5.6 της έκθεσης Koning οφείλεται στο γεγονός ότι η Arbeidsvoorziening (υπηρεσία απασχόλησης) δεν κράτησε τις επιδοτήσεις του ΕΚΤ σε ξεχωριστό τραπεζικό λογαριασμό. Η Ευρωπαϊκή Επιτροπή επιμένει ότι οι μελλοντικές ρυθμίσεις θα είναι τέτοιες ώστε να εξασφαλίζεται η διαφάνεια και αυτό δεν έγινε στην προηγούμενη προσέγγιση.

8. Μέχρι το τέλος του 1998 αυτή η πρακτική των συμψηφισμών μέσω ενός ενιαίου λογαριασμού έχει ήδη εγκαταλειφθεί από την ίδια τηνπηρεσία απασχόλησης. Σύμφωνα με πληροφορίες που διαθέτει η Ευρωπαϊκή Επιτροπή, οι ολλανδικές αρχές δεν σχεδιάζουν να εισάγουν εκ νέου τους συμψηφισμούς των επιδοτήσεων του ΕΚΤ με τα εθνικά κονδύλια.